Kakaduer

Kakaduer er 21 fugleartar som tilhøyrer den biologiske familien Cacatuidae. Saman med parakittar, Psittacoidea, og dei store papegøyane på New Zealand, Strigopidae, utgjer dei saman den biologiske ordenen papegøyefuglar, Psittaciformes. Familien har ein hovudsakleg australasiatisk distribusjon, frå Filippinane og dei ​​austlege indonesiske øyane til Ny-Guinea, Salomonøyane og Australia. Namnet kakadu(e) stammar frå det indonesiske namnet på desse fuglane, kaka(k)tua.

Kakaduer har mykje til felles med andre papegøyefuglar, mellom anna nebbforma og føtene med to tær framover og to bakover. Ein av tinga som skil dei er at kakaduene ofte har ein hanekam som kan slåast opp. Kakaduer er kjenneleg på den prangande fjørtoppen og det strerkt bende nebbet. Fjørdraktene er generelt mindre fargerike enn hos andre papegøyar, ho er hovudsakleg kvit, grå eller svart og ofte med fargavariasjonar i fjørtopp, kinn eller hale. I gjennomsnitt er dei større enn andre papegøyar; likevel er nymfekakadu, den minste kakaduarten, ein liten fugl.

Dietten er sett saman av frø, rotknollar, frukt, blomar og insekt. Dei beitar ofte i store flokkar, spesielt når dei plukkar føda på bakken. Kakaduer er monogame og hekkar i hole tre. Nokre kakaduartar har vore negativt påverka av habitattap, spesielt ved mangel på eigna hekkeplassar etter at store tre er blitt fjerna; og omvendt, nokre artar har tilpassa seg godt menneskelege endringar og blir no rekna som skadedyr i landbruket.

Kakaduer er populære, men krevjande fuglar i fuglerøkt. Nymfekakadu er den enklaste kakaduarten i avikultur, og er utvilsamt den mest talrike i fangenskap. Kvite kakaduer er meir vanleg i fangenskap enn svarte kakaduer. Ulovleg handel med fanga villfuglar medverkar til nedgangen av nokre av kakaduartane.
 Artslista 
Kakaduer i rekkjefølgje etter Clementslista versjon 6.8 frå august 2013 med norske namn etter Norske navn på verdens fugler.
Slekt Probosciger
 Palmekakadu, Probosciger aterrimus, Palm Cockatoo, LC, Gmelin, 1788

Slekt Calyptorhynchus
 Raudhalekakadu, Calyptorhynchus banksii, Red-tailed Black-Cockatoo, LC, Latham, 1790
 Brunkakadu, Calyptorhynchus lathami, Glossy Black-Cockatoo, LC, Temminck, 1807
 Gulhalekakadu, Calyptorhynchus funereus, Yellow-tailed Black-Cockatoo, LC, Shaw, 1794
 Kvitkinnkakadu, Calyptorhynchus latirostris, Carnaby's Black-Cockatoo, EN, Carnaby, 1948
 Marrikakadu, Calyptorhynchus baudinii, Baudin's Black-Cockatoo, EN, Lear, 1832

Slekt Callocephalon
 Hjelmkakadu, Callocephalon fimbriatum, Gang-gang Cockatoo, LC, Grant, 1803

Slekt Lophochroa
 Fagerkakadu, Lophochroa leadbeateri, Pink Cockatoo, LC, Vigors, 1831

Slekt Eolophus
 Rosenkakadu, Eolophus roseicapilla, Galah, LC, Vieillot, 1817

Slekt Cacatua
 Langnebbkakadu, Cacatua tenuirostris, Long-billed Corella, LC, Kuhl, 1820
 Vestkakadu, Cacatua pastinator, Western Corella, LC, Gould, 1841
 Korellakakadu, Cacatua sanguinea, Little Corella, LC, Gould, 1843
 Tanimbarkakadu, Cacatua goffiniana, Tanimbar Corella, NT, Finsch, 1863
 Filippinarkakadu, Cacatua haematuropygia, Philippine Cockatoo, CR, Müller, 1776
 Gyllentoppkakadu, Cacatua sulphurea, Yellow-crested Cockatoo, CR, Gmelin, 1788
 Salomonkakadu, Cacatua ducorpsii, Ducorps's Cockatoo, LC, Pucheran, 1853
 Gultoppkakadu, Cacatua galerita, Sulphur-crested Cockatoo, LC, Latham, 1790
 Brillekakadu, Cacatua ophthalmica, Blue-eyed Cockatoo, VU, Sclater, 1864
 Molukkakadu, Cacatua moluccensis, Salmon-crested Cockatoo, VU, Gmelin, 1788
 Kvittoppkakadu, Cacatua alba, White Cockatoo, VU, Müller, 1776

Slekt Nymphicus
 Nymfekakadu, Nymphicus hollandicus, Cockatiel, LC, Kerr, 1792

 Kjelder 

 Denne artikkelen byggjer på innleiinga til «Cockatoo» frå , den 1. november 2014

 Referansar 

 Bakgrunnsstoff 

Kategori:Papegøyefuglar

Kategori:Fuglar i den australske regionen